เงินบาทปิด 30.47/49
ธนาคารซีไอเอ็มบีไทย รายงาน เงินบาทปิด 30.47/49 ทรงตัวจากช่วงเช้ารอผลประชุมเฟด
23 มิ.ย. 2554

ธนาคารซีไอเอ็มบีไทย รายงาน เงินบาทปิด 30.47/49 ทรงตัวจากช่วงเช้ารอผลประชุมเฟด
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดวันนี้ที่ระดับ 30.47/49 บาท/ดอลลาร์ ทรงตัวจากช่วงเช้าระหว่างวันเงินบาทลงไปทดสอบ High ที่ระดับ 30.49 บาท/ดอลลาร์ และ Low ที่ระดับ 30.45 บาท/ดอลลาร์ในช่วงบ่ายต้นๆ
ส่วนความเคลื่อนไหวของสกุลเงินหลักต่างประเทศล่าสุด ค่าเงินยูโรปิดตลาดที่ระดับ 1.4356/1.4360 ดอลลาร์/ยูโร จากช่วงเช้าที่อยู่ที่ระดับ 1.4367/1.4368 ดอลลาร์/ยูโร เงินเยนปิดตลาดที่ระดับ 80.21/25 เยน/ดอลลาร์ จาก 80.24/27 เยน/ดอลลาร์ในช่วงเช้า
สำหรับทิศทางเงินบาทน่าจะยังเคลื่อนไหวในกรอบ 30.40-30.55 บาท/ดอลลาร์ โดยตลาดรอผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ประกาศมติกำหนดอัตราดอกเบี้ย รวมทั้งแนวโน้มความเป็นไปได้ของมาตรการ QE3 
"ตลาดคาดการณ์เฟดน่าจะคงดอกเบี้ยเหมือนเดิม แต่ที่ตลาดรอมากกว่านั้นคือคอมเม้นท์เรื่องแนวโน้มเศรษฐกิจ และมาตรการ QE"นักบริหารเงิน กล่าว